Començà a jugar a futbol a l'equip masculí de la UE Vilassar, essent fitxada als tretze anys per les categories inferiors del FC Barcelona. La temporada 2003-04 va debutar a la Superlliga espanyola amb el CE Sabadell FC. L'any següent retornà al club blaugrana i fitxà la temporada 2005-06 pel RCD Espanyol, amb el qual aconseguí un títol de Lliga (2005-06) i dues Copes de la Reina (2006 i 2009). Posteriorment, va jugar al Rayo Vallecano, aconseguint dos títols de Lliga (2009-10, 2010-11), CF Pozuelo de Alarcón, Atlético de Madrid, Llevant UE i Màlaga CF. També competí a la Lliga americana, "Women's Premier Soccer League" (WPSL), amb el Sky Blue FC i el Western New York Flash, amb el qual aconseguí el títol de Lliga la temporada 2011-12 i fou escollida millor jugadora del torneig com també la màxima anotadora. L'estiu de 2020 fitxà pel SS Lazio de la Sèrie B italiana, amb el qual aconseguí l'ascens a la Sèrie A. Internacional amb la selecció espanyola de futbol en trenta-set ocasions, va participà a l'Eurocopa 2013 arribant als quarts de final.